**Z Á P I S N I C A**

Z 2. riadneho zasadnutia obecného zastupiteľstva, ktoré sa konalo dňa 24. marca 2016 v zasadačke obecného úradu v Dolných Strhároch o 17,00 hod.

**OBECNÉ ZASTUPITEĽSTVO OBCE DOLNÉ STRHÁRE sa na 2.riadnom zasadnutí riadilo nasledovným programom :**

1. Otvorenie zasadnutia

2. Určenie zapisovateľa a overovateľov zápisnice, voľba návrhovej komisie

 3. Kontrola plnenia uznesení

4. Správa o inventarizácii majetku obce

5. Rôzne

6. Pripomienky a otázky poslancov a občanov obce

7. Rekapituláciauznesení

8. Záver

**K bodu 1. Otvorenie**

Starostka obce Mgr. Gabriela Hudecová  viedla zasadnutie OZ. Na 2. riadnom zasadnutí OZ privítala poslancov OZ a všetkých prítomných hostí. Skonštatovala, že rokovanie obecného zastupiteľstva je uznášania schopné pri počte 5 prítomných poslancov .

Oboznámila prítomných s programom rokovania OZ, ktorý bol v predstihu v zmysle zákona č. 369/1990 Zb.o obecnom zriadení doručený poslancom OZ, ako aj uverejnený na úradnej tabuli obce a tiež na webovej stránke obce . Starostka vyzvala prítomných poslancov na doplnenie programu , prípadné zmeny v programe.

Nakoľko nikto s prítomných poslancov nemal návrhy na doplnenie, dala hlasovať za predložený návrh programu. Za predložený návrh programu rokovania obecného zastupiteľstva poslanci hlasovali nasledovne a program zasadnutia schválili.

ZA : 5 - Ing. M. Hudec, D.Lukaj, Ing. M. Šamaj , J. Bazovský , P. Jardek

PROTI: 0

ZDRŽALI SA : 0

**K bodu 2 . Určenie zapisovateľa a overovateľov zápisnice, voľba návrhovej komisie**

Za zapisovateľa zápisnice bola určená Bc. Soňa Sláviková – pracovníčka Obecného úradu a za overovateľov zápisnice boli určení Pavel Jardek a Ing. Miroslav Hudec.Za predsedu návrhovej komisie bol navrhnutýIng. Miroslav Šamaj a za člena Dušan Lukaj. Nebol podaný iný návrh , a tak dala starostka hlasovať o takto  predloženom návrhu, ktorý poslanci schválili.

Poslanci hlasovali nasledovne :

ZA : 5 – Ing. M. Hudec, D. Lukaj, Ing. M. Šamaj, J. Bazovský , Pavel Jardek

PROTI: 0

ZDRŽALI SA : 0

**K bodu 3**. **Kontrola plnenia uznesení**

Starostka obce pristúpila ku kontrole plnenia uznesení zo zasadnutia OZ zo dňa 27. 02.2016.

Na odporúčanie poslancov bola podpísaná zmluva so spoločnosťou Geosense – mapový portál.

Na podnet občanov mala byť predložená žiadosť na výrub drevín na Odbor životného prostredia vo Veľkom Krtíši , z dôvodu choroby ihličnatých drevín v obci. Ale nakoľko bol Mgr. Peter Kušík na jednaní v obci , ohľadne inej veci, bola mu predložená aj táto požiadavka a bol sa na spomínané dreviny pozrieť . Žiadosť predkladať nebudeme nakoľko sa vyjadril , že spomínaný stav týchto drevín je ešte uspokojujúci. Odporučil opíliť spodné konáre stromov.

OZ zobralo na vedomie predloženú správu o plnení uznesení z ostatného zasadnutia zastupiteľstva.

**K bodu 4.Správa o inventarizácii majetku obce**

V zmysle § 29 a § 30 zákona č. 431/2002 o účtovníctve , v znení neskorších predpisov má obec povinnosť vykonávať riadnu inventarizáciu majetku , záväzkov a rozdielu majetku a záväzkov ku koncu účtovného obdobia.Na základe príkazu zo dňa 30.11.2015bola vymenovaná Inventarizačná komisia /IK/ v zložení:

* predseda IK Dušan Lukaj
* člen IK Ján Bazovský
* člen IK Ing. Miroslav Šamaj
* člen IK Ing. Miroslav Hudec
* člen IK Pavel Jardek

Inventarizačný zápis Inventarizačnej komisie o výsledku inventarizáciemajetku, záväzkov a rozdielu majetku a záväzkov obce Dolné Strháre k 31.12.2015 predložil predseda inventarizačnej komisie Dušan Lukaj.

Obecné zastupiteľstvo **zobralo na vedomie** Inventarizačný zápis Inventarizačnej komisie o

výsledku inventarizácie majetku, záväzkov a rozdielu majetku a záväzkov obce k 31.12.2015

**K bodu 5. Rôzne**

Starostka informovala prítomných o žiadosti podanej dňa 22.marca 2016 na odkúpenie pozemku parcelné číslo 23/1 vo výmere 235 m². Žiadosť predložil Jozef Kalmár , ktorý má na tejto parcele postavené stavby a parcela je obklopená pozemkami v jeho vlastníctve .

Všetci poslanci vyjadrili názor, že ide o parcelu , ktorú už niekoľko desiatok rokov využíva rodina Kalmárová a nie je dôvod im tento pozemok nepredať. Pre obec je spomínaná nehnuteľnosť neupotrebiteľná. Odporučili ,aby si pán Kalmár dal vypracovať znalecký posudok a doplnil žiadosť o sumu na kúpu majetku.

Poslanci sa vyjadrili k predloženej žiadosti a berú ju na vedomie a schvaľujú zámer predať spomínanú nehnuteľnosť z dôvodu neupotrebiteľnosti.

Poslanci hlasovali nasledovne :

ZA : 5 – Ing. M. Hudec, D. Lukaj, Ing. M. Šamaj, J. Bazovský , Pavel Jardek

PROTI: 0

ZDRŽALI SA : 0

Starostka pokračovala v bode rôzne predloženou správou o hodnotení činnosti starostu a poslancov obce. V prednesenej správe informovala prítomných o aktivitách a podujatiach , k v roku 2015 V závere poďakovala poslancom ako aj ďalším ochotným ľuďom za ich prácu v prospech obce.

Poslanci zobrali na vedomie predloženú správu.

V bode rôzne informovala starostka o doručení listu od pani Labátovej, ktorý bol doručený dnes poštou na obecný úrad . Pani Labátová požiadala starostku prečítať jej list na zastupiteľstve . Po prečítaní sa vyjadrila k obsahu starostka ako aj poslanci .

Všetci poslanci súhlasili s tým , aby bola zrušená funkcia správcu priestorov Spoločenského domu. Potrebné úlohy bude zabezpečovať Obecný úrad.

Od poslancov ako aj od občanov obce zaznel návrh , aby pripravila náplň práce pre správcu cintorína a Domu smútku , aby bolo konkrétne možné posúdiť čo má vykonávať .

Poslanci súhlasili so zrušením funkcie správcu priestorov Spoločenského domu.

Poslanci hlasovali nasledovne :

ZA : 5 – Ing. M. Hudec, D. Lukaj, Ing. M. Šamaj , J. Bazovský , Pavel Jardek

PROTI: 0

ZDRŽALI SA : 0

Starostka oboznámila prítomných s požiadavkou od ľudí pochádzajúcich zo Seliec, týkajúca sa vyčistenia cintorína a okolitej plochy . Bola podaná žiadosť na Odbor starostlivosti o životné prostredie vo Veľkom Krtíši . Následne bola vykonaná obhliadka na mieste a bol ústny prísľub na vydanie kladného rozhodnutia. Potrebné bude zamerať spomínanú parcelu geodetmi. Keď bude doručené rozhodnutie bude starostka informovať poslancov o ďalšom postupe.

Predložila návrh na uznesenie v podobe súhlasu na vypísanie obchodnej verejnej súťaže na predaj dreva na pni. Predložila návrh na zverejnenie podmienok obchodnej verejnej súťaže .

Vysvetlila jednotlivé body vo vyhlásení .

Poslanci sa oboznámili s predloženými dokumentmi a súhlasili s takto predloženým návrhom.

Predmetom obchodnej verejnej súťaže je výrub stromov v katastrálnom území Selce mimo zastavaného územia obce , ktoré rastú na pozemku C-KN parc. č. 84/1 – ostatné plochy , parc. č. 84/2 – trvalé trávne porasty / E- KN parc. č. 431- ostatná plocha / .

Zámerom obce je výrub stromov vdruhovom zložení a v počte v súlade s vydaným rozhodnutím Okresného úradu – Odboru životného prostredia v uvedenej lokalite .

Poslanci schválili zámer predať drevo na pni v obci Dolné Strháre – Selce a podmienky verejnej obchodnej súťaže .

Poslanci hlasovali nasledovne :

ZA : 5 – Ing. M. Hudec, D. Lukaj, Ing. M. Šamaj , J. Bazovský , Pavel Jardek

PROTI: 0

ZDRŽALI SA : 0

**K bodu 6. Pripomienky a otázky poslancov a občanov obce**

Starostka obce: predniesla návrh na zorganizovanie brigády a tiež upozornila na potrebu naplánovať podujatia organizované obcou

Jardek P. : predložil návrh , aby sa brigádou zabezpečilo čistenie medokišu.

Všetci prítomný súhlasili s plánom vyčistiť okolie medokiša.

Brigáda bude organizovaná v termíne 16.4.2016 v prípade zlého počasia 23.4.2016 .

Kíni Peter : podal návrh na vyčistenie jarkov a následné vyloženie betónovými kockami oproti jeho domu. Vyjadril tiež nespokojnosť s výškou poplatku za komunálny odpad.

Poslanci ako aj starostka mu vysvetlili z akého dôvodu bol poplatok navýšený.

**K bodu 7. Rekapitulácia uznesení**

Predseda návrhovej komisie Ing. Miroslav Šamaj prečítal prijaté uznesenia . Členovia návrhovej komisie a overovatelia zápisnice prehlásili, že zápisnicu si pozorne prečítali a s jej znením súhlasia, čo potvrdili svojimi podpismi.

**K bodu 9. Záver**

Po vyčerpaní všetkých bodov programu starostka obce poďakovala poslancom a ostatným prítomným za aktívnu účasť na zasadnutí a zaželala im krásne veľkonočné sviatky.

Zapísala: Bc. Soňa Sláviková

Overovatelia zápisnice potvrdzujú správnosť a kompletnosť zápisnice:

Ing. Miroslav Hudec

Pavel Jardek

 Mgr. Gabriela Hudecová

 starostka obce

V Dolných Strhároch 24.03.2016